Na temelju članka 9a. stavka 4. Zakona o financiranju javnih potreba u kulturi („Narodne novine“ broj 47/90, 27/93 i 38/09), članka 4. i 20. Zakona o tehničkoj kulturi („Narodne novine“ broj 76/93, 11/94 i 38/09) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13 – pročišćeni tekst), Gradsko vijeće Grada Koprivnice na \_\_\_ sjednici održanoj \_\_\_\_ 2016. godine, donijelo je

**PROGRAM**

**o izmjenama Programa javnih potreba u kulturi**

**Grada Koprivnice za 2016. godinu**

**Članak 1.**

 U Programu javnih potreba u kulturi Grada Koprivnice za 2016. godinu („Glasnik Grada Koprivnice“ broj 6/15), u članku 2. riječi „te projekte slobodnih umjetnika i ostalih“ zamjenjuju se riječima „projekte slobodnih umjetnika i ostalih, manifestacije u organizaciji Grada Koprivnice“.

**Članak 2.**

 Članak 3. mijenja se i glasi:

„Za javne potrebe u kulturi iz članka 1., stavka 1. ovog Programa, osigurat će se sredstva u Proračunu Grada Koprivnice za programske/projektne djelatnosti drugih institucija registriranih za realizaciju pojedinih programa/projekata iz djelatnosti kulture koji nisu obuhvaćeni redovnom djelatnošću, projekte/programe udruga u kulturi, projekte/programe slobodnih umjetnika i ostalih, te manifestacije u organizaciji Grada Koprivnice i to kako slijedi:

1. Za sufinanciranje programa/projekata u okviru likovne djelatnosti

 PLAN: 70.000,00 kn,

1. Za sufinanciranje programa/projekata u okviru muzejsko-galerijske djelatnosti

 PLAN: 15.000,00 kn,

1. Za sufinanciranje programa/projekata u okviru glazbene djelatnosti

 PLAN:140.000,00 kn,

1. Za sufinanciranje programa/projekata u okviru glazbeno-scenske i plesne djelatnosti

 PLAN:56.000,00 kn,

1. Za sufinanciranje programa/projekata u okviru kazališne djelatnosti

 PLAN:215.000,00 kn,

1. Za sufinanciranje programa/projekata u okviru filmske i video djelatnosti

 PLAN:36.000,00 kn,

1. Za sufinanciranje programa/projekata u okviru knjižne i nakladničke djelatnosti

 PLAN:35.000,00 kn,

1. Za sufinanciranje programa/projekata u okviru knjižnične djelatnosti

PLAN:35.000,00 kn,

1. Za sufinanciranje programa/projekata u okviru novih medijskih kultura

PLAN:98.000,00 kn,

1. Za sufinanciranje programa/projekata u okviru znanstveno-istraživačke djelatnosti

PLAN:10.000,00 kn,

1. Za sufinanciranje programa/projekata u okviru ostalih kulturnih djelatnosti

PLAN:451.000,00 kn,

1. Za sufinanciranje manifestacija u organizaciji Grada Koprivnice

PLAN: 98.000,00 kn,

1. Za sufinanciranje kapaciteta, troškove upravljanja opremom, i ostale troškove

PLAN:100.000,00 kn .

Sredstva osigurana Proračunom Grada Koprivnice iz članka 3. stavka 1. točki 1.-11.. ovog Programa korisnici ostvaruju sukladno odredbama Ugovora koji će biti sklopljen sa korisnikom na temelju odredbi Pravilnika o financiranju javnih potreba Grada Koprivnice („Glasnik Grada Koprivnice“ broj 3/15) i ostalih provedbenih akata Grada Koprivnice.

Sredstva iz članka 3. točke 11. ovog Programa u iznosu 451.000,00 kn korisnici ostvaruju sukladno zakonskim propisima i odredbama Ugovora koji će biti sklopljen sa korisnikom, a doznačavati će se na žiro račune korisnika:

* za sufinanciranje Sabirnog arhivskog centra Koprivnica, Zajednice tehničke kulture i Turističke zajednice grada Koprivnice – mjesečno u iznosu jedne dvanaestine ukupno osiguranih sredstava proračunom, a sukladno Planu i programu rada za 2016. godinu.

 Sredstva iz stavka 1., točaka 12. i 13. ovog članka, izvršavaju se na temelju vjerodostojne knjigovodstvene dokumentacije ovjerene od Pročelnika upravnog odjela za društvene djelatnosti i europske poslove Grada Koprivnice.“

**Članak 3.**

 Članak 4. mijenja se i glasi:

„Javne potrebe u kulturi iz članka 1., stavka 1. ovog Programa koje provode ustanove Grada Koprivnice (Muzej Grada Koprivnice, Knjižnica i čitaonica „Fran Galović“ Koprivnica i Pučko otvoreno učilište Koprivnica), financiraju se iz Proračuna Grada Koprivnice za 2016. godinu. i to kako slijedi:

**1.      OČUVANJE KULTURNE BAŠTINE**

1.1.MUZEJ GRADA KOPRIVNICE 3.957.650,00

1.1.1.     TROŠKOVI ZAPOSLENIH 1.672.800,00

1.1.2.     MATERIJALNI TROŠKOVI 619.800,00

1.1.3.     PROGRAM ZAŠTITE KULTURNE BAŠTINE 198.000,00

1.1.4.     PROGRAM MUZEJSKO GALERIJSKE DJELATNOSTI 1.105.800,00

1.1.5.     PROGRAM KNJIŽNIČNE DJELATNOSTI 5.000,00

1.1.6.     PROGRAM NAKLADNIČKE DJELATNOSTI 44.000,00

1.1.7.     GALERIJA HLEBINE 312.250,00

**2.      KNJIŽNIČNA I KNJIŽEVNO NAKLADNIČKA DJELATNOST**

2.1.   KNJIŽNICA I ČITAONICA „FRAN GALOVIĆ“ KOPRIVNICA 4.799.800,00

2.1.1.     TROŠKOVI ZAPOSLENIH 2.273.100,00

2.1.2.     MATERIJALNI TROŠKOVI 611.350,00

2.1.3.     NABAVA OPREME 63.800,00

2.1.4.     NABAVA KNJIGA 585.000,00

2.1.5.     PROGRAM KNJIŽEVNO NAKLADNIČKE DJELATNOSTI 71.200,00

2.1.6.     PROGRAM BIBLIOBUSNE KNJIŽNIČNE DJELATNOSTI 349.850,00

2.1.7.     PROGRAM DIGITALIZACIJE 16.500,00

2.1.8.     PROGRAM MEĐUNARODNE SURADNJE 19.000,00

2.1.9.     IZRADA GLAVNOG I IDEJNOG RJEŠENJA

 IZGRADNJE NOVE ZGRADE KNJIŽNICE I ČITAONICE 810.000,00

**3.      GLAZBENO – SCENSKA I FILMSKA DJELATNOST**

3.1.   PUČKO OTVORENO UČILIŠTE KOPRIVNICA 4.167.879,00

3.1.1.     TROŠKOVI ZAPOSLENIH 2.080.300,00

3.1.2.     MATERIJALNI TROŠKOVI 494.100,00

3.1.3.     PROGRAM FILMSKE DJELATNOSTI 593.479,00

3.1.4. IZGRADNJA KOTLOVNICA 1.000.000,00“

**Članak 4.**

 Ovaj Program stupa na snagu osmog dana od dana objave u „Glasniku Grada Koprivnice“.

KLASA: 400-06/15-01/0014

URBROJ:

Koprivnica, 20. lipnja 2016.

PREDSJEDNIK:

 Zoran Gošek, dipl. ing.

**OBRAZLOŽENJE**

Donošenje Programa javnih potreba u kulturi propisano je Zakonom o financiranju javnih potreba u kulturi. Programom se obuhvaćaju svi oblici poticanja i promicanja kulture i kulturnih djelatnosti što pridonose razvitku i unapređivanju svekolikog kulturnog života. Programi obuhvaćaju kulturne djelatnosti, programe i manifestacije od interesa za Grad Koprivnicu.

Sukladno iskazanim potrebama, najvažnija područja djelovanja u kulturi su likovna djelatnost, muzejsko-galerijska djelatnost , glazbena djelatnost, glazbeno-scenska i plesna djelatnost , kazališna djelatnost, filmska i video djelatnost, knjižna i nakladnička djelatnost, knjižnična djelatnost, nova medijska kultura, znanstveno-istraživačka djelatnost i ostale djelatnosti.

Programe iz područja djelovanja u kulturi planiraju ustanove kulture i druge institucije registrirane za realizaciju pojedinih programa iz djelatnosti kulture, te udruge u kulturi, slobodni umjetnici i ostali.

Ovim Programom o izmjenama i dopunama Programa javnih potreba u kulturi Grada Koprivnice za 2016. godinu utvrđuju se javne potrebe koje obuhvaćaju djelatnosti, programe i aktivnosti od interesa za Grad Koprivnicu, s ciljem poticanja širenja i razvoja kulturnog života u Gradu Koprivnici, a sve nakon provedenih javnih poziva i izvršenog razdoblja od 6 mjeseci te utvrđene realizacije programa..

Obzirom na važnost svega naprijed navedenog, predlaže se Gradskom vijeću Grada Koprivnice donošenje Programa o izmjenama Programa javnih potreba u kulturi Grada Koprivnice za 2016. godinu.

Nositelj izrade: Predlagatelj akta:

Upravni odjel za društvene djelatnosti

i europske poslove

Pročelnik: Zamjenik koji obnaša dužnost gradonačelnika:

Darko Ledinski, prof. Mišel Jakšić, dipl. oec.